**Farské oznamy**

**30. nedeľa v období cez rok (25.10. 2020)**

|  |  |  |
| --- | --- | --- |
| Pondelok |  |  |
| Utorok |  |  |
| Streda | Sv. Šimona a Júdu, apoštolov |  |
| Štvrtok |  |  |
| Piatok |  |  |
| Sobota |  |  |
| Nedeľa | Všetkých svätých |  |

Minulú nedeľu sme podporili misie sumou 302eur. Za vaše milodary vám vyslovujeme srdečné Pán Boh zaplať.

Verejné slávenie svätých omší v čase zákazu vychádzaniu sú pozastavené. Úmysly sv. omší budem súkromne slúžiť tak ako sú zapísané. Ak by si to niekto neprial, tak nech mi dá vedieť buď osobne alebo telefonicky na číslo 041 5575636. Každý deň sa budem snažiť požehnávať našu farnosť Eucharistickým Kristom ako sme to robievali počas roka a vtedy budú znieť zvony, tak môžete toto požehnanie prijať i takýmto spôsobom. Do stredy 28.10. som v karanténe.

Úplné odpustky pre zomrelých veriacich bude tento rok možné získať po celý november.

Naši biskupi odporúčajú ľuďom zúčastniť sa celoplošného testovania. Tak ak niekto nemá nejaké morálne, zdravotné alebo iné vážne výhrady, chcem vás i ja poprosiť, aby sme sa testovania zúčastnili. Tak spoločne budeme vedieť na čom sme a ako kráčať ďalej...

Žijeme v takom zvláštnom čase. Nech Boh posilňuje vaše srdcia, chráni vaše zdravie, potešuje vás v každom súžení a napĺňa vás milosťou. Nechajme sa doma povzbudiť čítaním v rodinách Božieho slova, sledovaním s úctou sv. omší a duchovne prijímajme Pána Ježiša do svojich sŕdc. Prijmime ducha pokánia a nadovšetko si však zachovajme lásku a starostlivosť jeden o druhého. V hoci akej potrebe sa môžete ozvať na hore uvedené tel. číslo. Modlím sa za vás!

Chcem poďakovať za mne prejavenú lásku a starostlivosť i akúkoľvek pomoc pre našu farnosť a prajem vám peknú nedeľu.